SNNP ออกสินค้าใหม่ “โลตัสหนังไก่กรอบ รสหม่าล่า” ดันปี 66 โตต่อเนื่อง
SNNP ออกสินค้าใหม่ “โลตัสหนังไก่กรอบ รสหม่าล่า” พร้อมบุกตลาดพรีเมี่ยมแมส มั่นใจกระแสตอบรับดี ดันผลงานปี 66 โตต่อเนื่อง
SNNP ออกสินค้าใหม่ “โลตัสหนังไก่กรอบ รสหม่าล่า” มั่นใจกระแสตอบรับดี ดันผลงานปี 66 โตต่อเนื่อง
29 มี.ค. 2566

นายวิโรจน์ วชิรเดชกุล รองกรรมการผู้จัดการอาวุโส สายงานธุรกิจในประเทศ  บริษัท ศรีนานาพร มาร์เก็ตติ้ง จำกัด (มหาชน) หรือ SNNP เปิดเผยว่า การออกสินค้าใหม่ โลตัสหนังไก่กรอบ รสหม่าล่า เกิดจากที่บริษัทฯประสบความสำเร็จจากการแตกไลน์สินค้าโลตัสหนังไก่กรอบบนตลาดราคา 30 บาท ถือว่าเป็นการวางตลาด Premium mass segment ได้อย่างดี โดยโลตัสหนังไก่ 4  รส ได้แก่ รสน้ำจิ้มไก่ รสออริจินัล รสแซ่บซี๊ด และ รสต้มยำ ที่มีวางตลาดมาก่อนหน้านี้ ได้รับการตอบรับเป็นอย่างดีจากกลุ่มผู้บริโภค
สำหรับ “โลตัสหนังไก่กรอบ รสหม่าล่า” ยังคงเป็นการเน้นย้ำจุดแข็งจากกลยุทธ์ Premium mass และ Channel Distribution Strategy และหลังจากนี้บริษัทฯ ยังคงไม่หยุดนิ่งที่จะเดินหน้าพัฒนาสินค้าใหม่รสชาติที่ถูกปากผู้บริโภคต่อไป เพื่อตอบสนองผู้บริโภคที่อยากได้รสชาติใหม่ๆ เป็นการเสริมสร้างความแข็งแกร่งและตอกย้ำความเป็นผู้นำทางการตลาด
“บริษัทฯวางกลยุทธ์โฆษณาสื่อออนไลน์สร้างการรับรู้ผู้บริโภค มุ่งเน้นการโฆษณาเพื่อสร้างการรับรู้ของสินค้าใหม่ โลตัสหนังไก่กรอบ รสหม่าล่า ผ่านสื่อออนไลน์เป็นหลัก มีการจัดกิจกรรมใน Facebook page และสื่อสารผ่าน Influencers เพื่อโปรโมทให้ไปลองรสชาติใหม่ได้ที่ร้านสะดวกซื้อ 7-11 นับเป็นกลยุทธ์ที่น่าสนใจในการทำตลาดแบรนด์ “โลตัส” อีกหนึ่งขาธุรกิจที่ SNNP วางเป้าสร้างผลิตภัณฑ์กลุ่มนี้ให้เติบโตเป็นที่รู้จัก สอดคล้องกับคอนเซปต์ของแบรนด์ “ขนมโลตัส กรอบอร่อยทุกซอง ทุกช่วงเวลา” ทิศทางการเติบโตจะเป็นอย่างไร น่าจับตามองเป็นอย่างยิ่ง” นายวิโรจน์ กล่าว 
ทั้งนี้ SNNP ประสบความสำเร็จทั้งยอดขาย ผลประกอบการ และส่วนแบ่งทางการตลาดจากสินค้า “เจเล่” และ “เบนโตะ” ตามแผนธุรกิจที่วางไว้ในปี 2566 จะสร้างแบรนด์ “โลตัส” เพื่อต่อยอดธุรกิจให้เจริญเติบโตมากยิ่งขึ้น โดยตั้งเป้าให้เป็นอีกหนึ่งขาของฐานธุรกิจ SNNP ในอนาคต การออกสินค้าใหม่ๆ นอกจากจะช่วยสร้างความคึกคักในตลาดขนมขบเคี้ยวเป็นอย่างมากแล้ว และยังช่วยกระตุ้นยอดขายของบริษัทฯ ซึ่งปัจจัยดังกล่าวช่วยสนับสนุนผลดำเนินงานของบริษัทฯ ในปี 2566 ให้สามารถเติบโตได้อย่างต่อเนื่อง ตามแผนงานที่วางไว้